20–абилел соназда Турциялъул президент Кемал Ататюркица, Совет пачалихъалъулгун лъик1аб гьоркьоблъи ц1унизе г1ололъун, улкаялда жанир рук1арал Кавказалъул диаспораялъул киналго бут1рул Турциялъул ват1анчилъиялдаса (гражданлъиялдаса) мах1рум гьаруна ва улка тун къват1ире рит1ана. Гьеб квеш бук1арав Мух1амад–Саг1идги 1926 соналъул хаслихъ, цадахъ босун к1удияб библиотекагун, Варшаваялде гочана. Гьелъул х1акъалъулъ гьес жин-цаго цо кагътида хъвалеб буго гьадин:
Иерусалималде (Къудусалде), гьелъул муфти Амин ал–Х1усеница Исламияб Конференциялъул мажлисалда г1ахьаллъизеян ах1ун. Гьенив гьев вищана гьеб организациялъул идараялъул бищун г1олохъанав вакиллъунги. Гьеб киналъулго мурад бук1ана гьениб Кавказ эркен гьабиялъул суал бич1ч1изаби ва бусурман улкабазда гьоркьоб гьелъие квербакъи бати.